En kvinde i Sæsing vågnede lørdag morgen op i et røgfyldt hus. Der var ild i villaen, hvor hun til daglig bor med sine to børn. Nordjyllands Politi meldte hurtigt ud, at der var tale om en påsat brand. Ilden havde nemlig flere arnesteder foran døre og vinduer i huset. Nordjyllands Politi har nu anholdt og sigtet en 35-årig kvinde i sagen. Hun er sigtet for forsættelig brandstiftelse og bliver fremstillet i grundlovsforhør i Hjørring søndag klokken 11.00.

Opsummering:
En 35-årig kvinde er anholdt for at sætte ild til et hus i Sæsing.